Държавен вестник, бр. 35, 2011 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  35
(6) Размерът на временното отстраняване 
се приспада от евентуално наложения срок за 
лишаване от права, при условие че спортистът 
даде своето писмено съгласие да бъде временно 
отстранен от лицензираната спортна организация, 
след което се въздържа от участие в състезателна 
дейност. Препис от писменото съгласие се изпра­
ща до всяка от страните, които съгласно чл. 43 
имат право да бъдат известени за потенциално 
нарушение на антидопинговите правила. 
(7) Периоди на неучастие в спортносъс­
тезателна дейност отпреди датата на влизане 
в сила на временното отстраняване (било то 
наложено или прието доброволно) не могат 
да бъдат приспадани от срока за лишаване от 
права независимо дали произтичат от предпо­
читанието на спортиста да не участва в спорт­
носъстезателна дейност, или са в резултат на 
отстраняването му от неговия отбор.
Чл. 76. (1) По време на срока на лишаване 
от права съответният спортист или друго лицe 
нямат право на участие по никакъв начин в 
каквито и да е състезания или дейности (с из­
ключение на оторизирани образователни или 
рехабилитационни антидопингови програми), 
които са разрешени или организирани от под­
писали страни, техни организации членки, 
включително лицензирани спортни организа­
ции, техни клубове или организации членки, 
както и в състезания, които са разрешени или 
организирани от професионални лиги или 
организации, провеждащи международни или 
държавни спортни прояви. 
(2) Спортистите и лицата, изтърпяващи над 
4-годишен срок за лишаване от права, могат 
след края на четвъртата година да участват 
в местни спортни прояви по спорт, различен 
от спорта, в който са извършили нарушение 
на антидопинговите правила, и то само ако 
съответната спортна проява не се провежда 
на равнище, което би позволило директно 
или индиректно класиране или натрупване на 
точки за участие в държавно първенство или 
в международна спортна проява. 
(3) Спортистите и лицата, които изтърпяват 
срок за лишаване от права, продължават да 
подлежат на тестване. 
(4) При нарушаване на забраните по ал. 1 
и 2 за участие в спортна дейност от страна на 
спортист или длъжностно лице, което изтър­
пява срок за лишаване от права, резултатите 
от участието им в съответното състезание или 
спортна проява се анулират и санкцията за­
почва да тече наново от датата на нарушаване 
на забраната. 
(5) Ако спортистът или съответното друго 
лице установят липса на значителна вина или 
небрежност от тяхна страна във връзка с наруша­
ването на забраната, наложеният наново срок за 
лишаване от права може да бъде намален по реда 
на чл. 67, ал. 2. Антидопинговата организация, 
чиято процедура за управление на резултати е 
довела до първоначалното налагане на срока за 
лишаване от права, е тази, която определя дали 
има нарушение на забраната, както и дали е 
уместно повторно наложената санкция да бъде 
намалена по реда на чл. 67, ал. 2. 
(6) При нарушение на антидопинговите 
правила, за което не се прилага намалена 
санкция за специфична субстанция по реда на 
чл. 66, подписалите страни, техните организации 
членки, включително лицензираните спортни 
организации и правителствата прекратяват 
частично или изцяло финансовата подкрепа 
или свързаните със спортната дейност облаги 
за лицето нарушител. 
Чл. 77. Ако повече от двама спортисти в 
отбор по отборен спорт бъдат признати за 
виновни в извършване на нарушение на анти­
допинговите правила във връзка с конкретна 
спортна проява, в допълнение към санкциите 
за нарушителите могат да се наложат санкции 
на целия отбор по преценка на ръководния 
орган на проявата. 
Чл. 78. (1) Ако спортист или друго лице 
прекрати спортната си кариера преди края на 
процедура по управление на резултати, Анти­
допинговият център си запазва правото да я 
доведе докрай. Ако спортист или друго лице 
прекрати спортната си кариера преди началото 
на процедурата по управление на резултати, 
за чието провеждане Антидопинговият център 
притежава правомощия, Антидопинговият 
център запазва правото на провеждане на тази 
процедура. 
(2) Като условие за възстановяване на ста­
тута си в края на срока за лишаване от права 
спортистът е длъжен да бъде на разположение 
за състезателно и извънсъстезателно тестване, 
провеждано от Антидопинговия център, от 
съответната лицензирана спортна организация 
или която и да е антидопингова организация с 
правомощия за провеждане на тестване, и при 
поискване – да предоставя актуални и точни 
данни за своето местонахождение. 
(3) Ако лишен от права спортист, който прек­
ратява спортната си кариера, бива изваден от 
съответните регистрирани групи за тестване, но 
на по-късен етап поиска да бъде възстановен, 
той не може да възстанови статута си, преди 
да е известил Антидопинговия център и съот­
ветната лицензирана спортна организация и да 
се е подложил на извънсъстезателно тестване 
за период, равен по размер на останалия за 
доизтърпяване срок за лишаване от права, след 
датата на прекратяване на кариерата. 
Чл. 79. Лицензираната спортна организация 
взема решение за налагане на определеното от 
Дисциплинарната комисия наказание. Решени­
ето се взема в 15-дневен срок, като препис от 
него се изпраща на: Антидопинговия център, 
министъра на физическото възпитание и спор­
та, Българския олимпийски комитет и САА и 
съответната международна организация.